ฉีดครั้งแรก 5 เข็ม รวมบาดทะยักด้วย น่าจะธันวาปี 59 ครั้งสองโดนข่วนอีกประมาณปลายเดือนสิงหา 61 ให้ฉีดกระตุ้นอีก 2 เข็ม ครั้งล่าสุดโดนวันนี้ครับต้องไปฉีดกระตุ้นอีกมั้ยครับ แต่แมวผมก็เพิ่งเอาไปฉีดพิษสุนัขบ้าเมื่อเดือนที่แล้วเอง แมวที่ข่วนเป็นแมวจรเก็บมาเลี้ยงครับน่าจะ 6 เดือนได้
สวัสดีค่ะ หากเคยได้ฉีดวัคซีนพิษสุนัขบ้าครบตามกำหนดมาแล้ว 5 เข็ม และได้ฉีดกระตุ้นไป 2 เข็มเมื่อ ส.ค.61 เมื่อโดนแมวข่วนอีกในวันนี้ ยังไม่จำเป็นต้องไปฉีดกระตุ้นอีก เพราะการกระตุ้นครั้งล่าสุดจะทำให้มีระดับภูมิคุ้มกันสูงเพียงพอในการป้องกันการเกิดโรคไปได้นานเป็นปีนอกจากนี้ หากเป็นแมวที่เลี้ยงเอง และสามารถเฝ้าติดตามอาการแมวได้ ก็ให้สังเกตอาการแมวไปร่วมด้วย หากแมวไม่มีอาการผิดปกติภายใน 1-2 วัน และไม่ตายภายใน 4-5 วัน แสดงว่าแมวไม่ได้เป็นโรคพิษสุนัขบ้า และ ก็จะไม่เป็นโรคพิษสุนัขบ้าค่ะสำหรับวัคซีนบาดทะยัก หากได้ฉีดกระตุ้นไปล่าสุดเมื่อปี 2559 ก็ยังไม่จำเป็นต้องฉีดกระตุ้นอีกค่ะ